Сабиипсэр зыузэщI бзылъхугъэ щыпкъэ
КъытщIэхъуэ щIэблэм гъэсэныгъэ тэмэм етыныр, абыхэм я псэр щIэныгъэм хуэбгъэушыныр, къыдэпхьэхыныр икIи школ кIуэгъуэм къызыхуэтыншэу хуэбгъэхьэзырыныр икъукIэ лэжьыгъэ гъэщIэгъуэнщ, абы къищынэ- мыщIауи, гугъущ. Мыхьэ- нэшхуэ зиIэ а Iуэхур къызыхуэтыншэу щызэфIэпхыфынур уи IэнатIэм гурэ псэкIэ убгъэдэтмэщ, дзыхь къыпхуащIамкIэ жэуаплыныгъэ зыхэпщIэрэ адрейхэм щапхъэ уахуэхъун хуэдэу лэжьыгъэр епхьэкIмэщ.
Апхуэдэ Iуэху зехьэкIэ дахэщ бгъэдэлъыр Аруан щIыналъэм и жылэ нэхъыщхьэ Нарткъалэ дэт «Налмэс» сабий садым и унафэщI Семэн Iэсият Леонид и пхъум. Ар зи пашэ гъэсапIэм лэжьыгъэшхуэ щокIуэкI. Сабийхэм я къэухьым зегъэужьыным гулъытэшхуэ щегъуэт садым. Абы папщIэ IуэхущIапIэм къыщызэ-рагъэпэщауэ хъарзынэу щолажьэ сабийхэм ябгъэдэлъ зэфIэкIхэр, зэчий зэмылIэу-жьыгъуэхэр наIуэ къэзыщIу адэкIи зезыгъэужь гупжьей-хэр. Зы унагъуэшхуэм хуэдэу зэдолажьэ гъэсакIуэхэри абы къекIуалIэ цIыкIухэм я адэ-анэхэри. Шэч хэмылъу, апхуэдэ Iуэху бгъэдыхьэкIэ дахэм и лъабжьэр зыгъэбыдэр IуэхущIапIэм и пашэ Семэныращ.
Сабиипсэ къабзэм хуэдэу зи псэр зэIуха Iэсият нобэ егъэлъапIэ къыщалъхуа махуэр. Илъэс бжыгъэ дахэ ирикъу бзылъхугъэ гуакIуэм, цIыху гуапэм, унафэщI щыпкъэм, лэжьыгъэм и къызэгъэпэщакIуэ IэкIуэлъакIуэм дохъуэхъу и дунейр дахэрэ узыншагъэ иIэу, фIыгъуэр и куэду псэну.
Уи гур зэIухауэ цIыхум уадокIуэкIри, Iэсият, абы и сэбэп къокIыну ди гуапэщ. Беягъ нэхъ лъапIэу уиIэ уи унагъуэм исхэм яхууиIэ хъуэпсапIэхэр нахуапIэ хъуну, щIэблэр гъэсэным, щIэныгъэ етыным, гъащIэм хэшэным пыщIа уи IэщIагъэм и хъер плъагъуу а IэнатIэр куэдрэ епхьэкIыну, цIыхубзым и гур зыщIэхъуэпс, насыпу къилъытэ псомкIи Тхьэр къыпхуэупсэну ди гуапэщ.
«Налмэс» сабий садым и лэжьакIуэхэмрэ
абы зи бын екIуалIэ адэ-анэхэмрэ.
